**Návrh**

**NARIADENIE VLÁDY**

## Slovenskej republiky

## z ... 2020,

**ktorým sa mení a dopĺňa nariadenie vlády Slovenskej republiky č. 58/2007 Z. z.,**

**ktorým sa ustanovujú požiadavky na uvádzanie osiva zelenín na trh v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 58/2007 Z. z., ktorým sa ustanovujú požiadavky na uvádzanie osiva zelenín na trh v znení nariadenia vlády Slovenskej republiky
č. 278/2007 Z. z., nariadenia vlády Slovenskej republiky č. 186/2010 Z. z., nariadenia vlády Slovenskej republiky č. 21/2014 Z. z., nariadenia vlády Slovenskej republiky č. 278/2016 Z. z. a nariadenia vlády Slovenskej republiky č. 496/2019 Z. z. sa mení a dopĺňa takto:

1. V prílohe č. 1 štvrtý bod znie:

„4. Porast musí byť prakticky bez akýchkoľvek škodcov, ktoré znižujú úžitkovosť a kvalitu množiteľského materiálu.

Porast musí spĺňať požiadavky, ktoré sa týkajú karanténnych škodcov Európskej únie, regulovaných nekaranténnych škodcov Európskej únie (ďalej len „regulovaný nekaranténny škodca“) a karanténnych škodcov chránenej zóny ustanovené v súlade s osobitným predpisom.10)“.

Poznámka pod čiarou k odkazu 10 znie:

„10) Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení.“.

1. V prílohe č. 2 druhý bod znie:

„2. Osivo musí byť prakticky bez akýchkoľvek škodcov, ktoré znižujú úžitkovosť a kvalitu množiteľského materiálu.

Osivo musí spĺňať požiadavky, ktoré sa týkajú karanténnych škodcov Európskej únie, regulovaných nekaranténnych škodcov a karanténnych škodcov chránenej zóny ustanovené v súlade s osobitným predpisom.10)“.

1. V prílohe č. 2 štvrtý bod znie:

„4. Výskyt regulovaných nekaranténnych škodcov na osive zelenín nesmie minimálne pri vizuálnej prehliadke prekročiť tieto najvyššie prípustné hodnoty:

|  |
| --- |
| **Baktérie** |
| **Regulovaný nekaranténny škodca alebo symptómy spôsobené regulovaným nekaranténnym škodcom** | **Rod alebo druh osiva zelenín** |  **Najvyššia prípustná hodnota pre výskyt regulovaných nekaranténnych škodcov na osive zelenín** |
| *Clavibacter michiganensis* ssp. *michiganensis* (Smith) Davis *et al*. [CORBMI] | rajčiak jedlý (*Solanum lycopersicum* L.) | 0 % |
| *Xanthomonas axonopodis* pv. *phaseoli* (Smith) Vauterin *et al*. [XANTPH] | fazuľa záhradná (*Phaseolus vulgaris* L.) | 0 % |
| *Xanthomonas euvesicatoria* Jones *et al*. [XANTEU] | paprika ročná (*Capsicum annuum* L.), rajčiak jedlý (*Solanum lycopersicum* L.) | 0 % |
| *Xanthomonas fuscans subsp. fuscans* Schaad *et al*. [XANTFF] | fazuľa záhradná (*Phaseolus vulgaris* L.) | 0 % |
| *Xanthomonas gardneri* (ex Šutič 1957) Jones *et al* [XANTGA] | paprika ročná (*Capsicum annuum* L.), rajčiak jedlý (*Solanum lycopersicum* L.) | 0 % |
| *Xanthomonas perforans* Jones *et al*. [XANTPF] | paprika ročná (*Capsicum annuum* L.), rajčiak jedlý (*Solanum lycopersicum* L.) | 0 % |
| *Xanthomonas vesicatoria* (ex Doidge) Vauterin *et al*. [XANTVE] | paprika ročná (*Capsicum annuum* L.),rajčiak jedlý (*Solanum lycopersicum* L.) | 0 % |
| **Hmyz a roztoče** |
| **Regulovaný nekaranténny škodca alebo symptómy spôsobené regulovaným nekaranténnym škodcom**  | **Rod alebo druh osiva zelenín** | **Najvyššia prípustná hodnota pre výskyt regulovaných nekaranténnych škodcov na osive zelenín** |
| *Acanthoscelides obtectus* (Say) [ACANOB] | fazuľa šarlátová (*Phaseolus coccineus* L.), fazuľa záhradná (*Phaseolus vulgaris* L.) | 0 % |
| *Bruchus pisorum* (Linnaeus) [BRCHPI] | hrach siaty (*Pisum sativum* L.) | 0 % |
| *Bruchus rufimanus* Boheman [BRCHRU] | bôb obyčajný (*Vicia faba* L.) | 0 % |
| **Háďatká** |
| **Regulovaný nekaranténny škodca alebo symptómy spôsobené regulovaným nekaranténnym škodcom**  | **Rod alebo druh osiva zelenín** | **Najvyššia prípustná hodnota pre výskyt regulovaných nekaranténnych škodcov na osive zelenín** |
| *Ditylenchus dipsaci* (Kuehn) Filipjev [DITYDI] | cibuľa kuchynská (*Allium cepa* L.), pór pestovaný (*Allium porrum* L.) | 0 % |
| **Vírusy, viroidy, vírusom podobné choroby a fytoplazmy** |
| **Regulovaný nekaranténny škodca alebo symptómy spôsobené regulovaným nekaranténnym škodcom**  | **Rod alebo druh osiva zelenín** | **Najvyššia prípustná hodnota pre výskyt regulovaných nekaranténnych škodcov na osive zelenín** |
| vírus mozaiky pepina [PEPMV0] | rajčiak jedlý (*Solanum lycopersicum* L.) | 0 % |
| viroid vretenovosti zemiakov [PSTVD0] | paprika ročná (*Capsicum annuum* L.), rajčiak jedlý *(Solanum lycopersicum* L.) | 0 % |

“.

1. Príloha č. 4 sa dopĺňa siedmym bodom, ktorý znie:

„7. Vykonávacia smernica Komisie (EÚ) 2020/177 z 11. februára 2020, ktorou sa menia smernice Rady 66/401/EHS, 66/402/EHS, 68/193/EHS, 2002/55/ES, 2002/56/ES a 2002/57/ES, smernice Komisie 93/49/EHS a 93/61/EHS a vykonávacie smernice 2014/21/EÚ a 2014/98/EÚ, pokiaľ ide o škodcov rastlín na osivách a inom rastlinnom reprodukčnom materiáli (Ú. v. EÚ L 41, 13.2.2020 ).“.

# Čl. II

Toto nariadenie vlády nadobúda účinnosť 1. júla 2020.